**Opis sistema za modeliranje**

**Log in**

Log in odnosno prijava omogućava 3 različite opcije. Prva je prijavljivanje kao korisnik(kupac) koji će pri prijavi unositi svoj username/mail i password, te će se vršiti verifikacija odnosno provjera tih unosa, te ako je unos tačan, otvara mu se početni prozor na kojem može vršiti kupovinu. Pored toga, tu su još i druge opcije kao informacije i pomoć o kojima ćemo govoriti kasnije. Također da bi se potvrdila prijava kao kupac, korisnik će imati mogućnost da naznači da li vrši prijavu kao kupac ili prodavač.

Druga opcija je prijavljivanje kao prodavač pri čemu i on također unosi potrebne podatke, te je jedina razlika između prijave kupca i prodavača opcija koje se odabere. Ključni dio ovog koraka je verifikacija prijave na račun. Treća opcija je registracija računa ukoliko korisink nije registrovan ni kao kupac ni kao prodavač.

**Registacija računa**

Registracija računa traži od korisnika ključne podatke kao što su ime, prezime, mail, registracija kao kupac/prodavač itd.. Potrebno je da odredi username/mail i password koji će unositi prilikom prijavljivanja na svoj račun. Te informacije će se moći ažurirati i mijenjati po volji korisnika, a username služi da ga drugi korisnici mogu bolje naći. Također je bitno naglasiti da unos tih podataka mora biti validan i smislen, kao npr. da password ima minimalan broj karaktera potreban za prijavu, kako bi se omogućila što bolja sigurnost računa.

**Naručivanje**

Proces naručivanja kupcu treba biti omogućen putem korisničkog interfejsa. Interfejs treba da bude jednostavan za korištenje, prilagođen potrebama kupca i korištenju na različitim uređajima (mobitelima, računarima, tebletima).

Korisniku (kupcu) je omogućeno da prilikom procesa naručivanja može birati način na koji želi da pretražuje proizvod koji želi pogledati ili kupiti. Kupac može da unese naziv artikla u pretraživač ili da artikle pretražuje po kategorijama u ponuđenom izborniku.   
Nakon odabira željenog artikla, provjerava se da li je narudžba moguća, to jeste, da li u skladištu postoji dovoljna količina datog artikla za realizaciju narudžbe.

Ukoliko je realizacija narudžbe moguća i odobrena, slijedi obračun narudžbe. Od kupca će se tražiti da odabere način plaćanja, te unese osnovne podatke potrebne za realizaciju dostave kupljenog artikla.   
Potrebno je da se svakoj narudžbi dodijeli jedinstven identifikacioni broj (ili kod), tako da se prati stanje svake narudžbe i tok same kupovine (od naručivanja putem aplikacije do isporuke kupcu).

**Plaćanje narudžbe**

Nakon što se kupac odluči za kupovinu artikla, potvrdi kupovinu istog, te se izvrši obračun narudžbe, prikazuje mu se račun koji treba platiti, te načini na koje može izvršiti plaćanje. Plaćanje se može izvršiti kreditnom karticom ili prilikom preuzimanja narudžbe (prilikom dostave). Ukoliko se kupac odluči za plaćanje kreditnom karticom, od njega će se tražiti da izvrši unos podataka potrebnih da se izvrši naplata. Ukoliko uneseni podaci budu validni, podaci se šalju sistemu za autorizaciju kartica koji treba da potvrdi ili odbije transakciju. Ukoliko se kupac odluči za drugi način plaćanja, prilikom preuzimanja narudžbe, bit će potrebno provjeriti pouzdanost kupca koji vrši narudžbu (kupac ne smije da se nalazi na crnoj listi kupaca, te ocjena njegovog profila mora da bude zadovoljavajuća). Ukoliko plaćanje bude uspješno i odobreno za jedan od navedenih načina, narudžbi se dodjeljuje jedinstven identifikacioni broj (ili kod), te se prelazi na proces dostave narudžbe.

**Dostava narudžbe**

Dostava narudžbe treba da ima naznačen rok za realizaciju (rok isporuke), te kupac prilikom naručivanja treba da bude obaviješten o tom roku.  
Dostava narudžbe na adresu kupca uključuje neki eksterni sistem za dostavu (pošta, dostavljač...), koji će zaprimiti osnovne informacije potrebne za dostavu koje je kupac unio prilikom naručivanja, te jedinstveni identifikacioni broj (ili kod) narudžbe. Ukoliko se isporuka narudžbe izvrši uspješno na adresu kupca, narudžba tada treba da dobije status „isporučeno“, te se time završava proces kupovine putem ove aplikacije.

**Informacije i pomoć**  
Korisnik aplikacije treba da ima pristup informacijama o pojedinostima vezanim za korištenje aplikacije, eventualnim nepredviđenim okolnostima prilikom korištenja (neuspješna isporuka, problemi sa naplatom, problemi sa korisničkim računom) i mogućnosti rješavanja istih, mogućnostima promjene korisničke šifre, mogućnostima izmjena korisničnog profila, te informacijama vezanim za prava korisnika.

**Upravljanje korisničkim** **računom**

Korisnik treba da ima mogućnost za izmjene već kreiranog korisničkog računa. Nudi mu se mogućnost promjene korisničke šifre, promjene korisničkog imena, te udređivanja opisa korisničkog profila.

**Upravljanje prodajom**

Prodavaču se nudi mogućnost da dodaje nove artikle na svoj prodajni profil, da uklanja artikle, da mijenja cijene ponuđenih artikala, mijenja opise artikala, definira minimalnu dozvoljenu količinu zaliha artikla, te da nudi posebne ponude proizvoda (akcije).   
Ukoliko neki artikal iz ponude prodavača bude naručen od strane nekog kupca, prodavač ima priliku da prati tok prodaje, to jeste da ima uvid u status narudžbe artikla sa svog profila.   
Ukoliko količina nekog artikla sa profila prodavača padne ispod definirane minimalne dozvoljene količine, prodavaču se šalje upozorenje o tome, te se artikal automatski briše iz skladišta artikala i više ne postoji u ponudi artikala za kupce.

Top of Form

Bottom of Form